
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

27. Περί εφαρμογής της απόφασης 1747 (2007) του 

Συμβουλίου Ασφαλείας του Οργανισμού Ηνωμέ¬ 
νων Εθνών (Ο.Η.Ε.). 1 

28. Περί εφαρμογής της απόφασης 1844 (2008) του 

Συμβουλίου Ασφαλείας του Οργανισμού Ηνωμέ¬ 
νων Εθνών (Ο.Η.Ε.). 2 

29. Περί εφαρμογής της απόφασης 1857 (2008) του 

Συμβουλίου Ασφαλείας του Οργανισμού Ηνωμέ¬ 
νων Εθνών (Ο.Η.Ε.). 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 27 
Περί εφαρμογής της απόφασης 1747 (2007) του Συμβου¬ 
λίου Ασφαλείας του Οργανισμού Ηνωμένων Εθνών 
(Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.) όπως κυρώθηκε με τον 
Α.Ν. 585/1945 (Α' 242). 

2. Το άρθρο 1 παρ. 1 του Α.Ν. 92/1967 «Περί εφαρμογής απο¬ 
φάσεων του Συμβουλίου Ασφαλείας των Ηνωμένων Εθνών 
και περί εγκρίσεως και εφαρμογής συστάσεων του Συμβου¬ 
λίου Ασφαλείας και της Γενικής Συνελεύσεως» (Α' 139). 

3. Τα π.δ. 184/2009 (Α' 213), 185/2009 (Α' 213), 65/2011 
(Α' 147), 110/2011 (Α' 243), 22/2012 (Α' 47) και την υπ’ αριθμ. 
2876/7.10.2009 απόφαση του Πρωθυπουργού (Β' 2234). 

4. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ/τος 63/2005 (Α' 98). 

5. Την από 24.4.2007 απόφαση της Υπουργού Εξωτε¬ 
ρικών Φ.3220/26/ΑΣ 615 «Εφαρμογή της υπ’ αριθμ. 1747 
(2007) απόφασης του Συμβουλίου Ασφαλείας Ο.Η.Ε. περί 
Ιράν» (Α' 94). 


6. Το προεδρικό διάταγμα 10/2011 «Εφαρμογή της 
απόφασης 1737 (2006) του Συμβουλίου Ασφαλείας του 
Οργανισμού Ηνωμένων Εθνών (Ο.Η.Ε.)» (Α' 25). 

7. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

8. Τις υπ’ αριθμ. 38/2009, 206/2010,100/2011 και 38/2012 
γνωμοδοτήσεις του Συμβουλίου της Επικράτειας μετά 
από πρόταση των Υπουργών Εξωτερικών, Οικονομικών, 
Εθνικής Άμυνας, Ανάπτυξης, Ανταγωνιστικότητας και 
Ναυτιλίας, Υποδομών, Μεταφορών και Δικτύων, Δικαι¬ 
οσύνης, Διαφάνειας και Ανθρωπίνων Δικαιωμάτων και 
Προστασίας του Πολίτη, αποφασίζουμε: 

Άρθρο 1 

Το μέτρο του άρθρου 7 του προεδρικού διατάγματος 
10/2011 «Εφαρμογή της απόφασης 1737 (2006) του Συμ¬ 
βουλίου Ασφαλείας του Οργανισμού Ηνωμένων Εθνών» 
(Α' 25), εφαρμόζεται, πέραν των προσώπων που αναφέ- 
ρονται στο άρθρο 7 του ανωτέρω προεδρικού διατάγμα¬ 
τος, από την 24η Μαρτίου 2007, ημερομηνία υιοθέτησης 
της απόφασης 1747 (2007) του Συμβουλίου Ασφαλείας 
του Ο.Η.Ε., και στα πρόσωπα που καθορίζονται στο Πα¬ 
ράρτημα I της απόφασης 1747 (2007) του Συμβουλίου 
Ασφαλείας του Ο.Η.Ε, το οποίο παρατίθεται ως Παράρ¬ 
τημα του παρόντος προεδρικού διατάγματος. 

Άρθρο 2 

1. Η διάταξη του άρθρου 1 του παρόντος προεδρικού 
διατάγματος δεν υποχρεώνει τις αρχές της Ελληνικής 
Δημοκρατίας να αρνηθούν την είσοδο στην ελληνική 
επικράτεια σε έλληνες υπηκόους. 

2. Κατά την εφαρμογή του άρθρου 1 του παρόντος 
προεδρικού διατάγματος, οι αρμόδιες ελληνικές αρ¬ 
χές λαμβάνουν υπόψη ανθρωπιστικούς παράγοντες, 
συμπεριλαμβανομένων των θρησκευτικών υποχρεώσε¬ 
ων, καθώς επίσης και την ανάγκη να εκπληρωθούν οι 
στόχοι των αποφάσεων 1737 (2006) και 1747 (2007) του 
Συμβουλίου Ασφαλείας του Ο.Η.Ε., μεταξύ άλλων και 
όπου εφαρμόζεται το Αρθρο XV του καταστατικού του 
Διεθνούς Οργανισμού Ατομικής Ενέργειας, που έχει κυ¬ 
ρωθεί με το Νομοθετικό Διάταγμα 3730/1957 (Α' 149). 

Άρθρο 3 

Τα μέτρα των άρθρων 9,10,11 και 12 του προεδρικού 
διατάγματος 10/2011 «Εφαρμογή της απόφασης 1737 
(2006) του Συμβουλίου Ασφαλείας του Οργανισμού Ηνω¬ 
μένων Εθνών» (Α' 25) εφαρμόζονται επίσης, από την 24η 
Μαρτίου 2007, ημερομηνία υιοθέτησης της απόφασης 
1747 (2007) του Συμβουλίου Ασφαλείας του Ο.Η.Ε, και 
στα πρόσωπα και στους φορείς που προσδιορίζονται 
στο Παράρτημα I της απόφασης 1747 (2007), το οποίο 
παρατίθεται ως Παράρτημα του παρόντος προεδρικού 
διατάγματος. 

Άρθρο 4 

Απαγορεύεται, από την 24η Μαρτίου 2007, ημερομηνία 
υιοθέτησης της απόφασης 1747 (2007) του Συμβουλίου 
Ασφαλείας του Οργανισμού Ηνωμένων Εθνών, η προ¬ 
μήθεια από το Ιράν οποιωνδήποτε όπλων ή σχετικού 
υλικού, από Έλληνες υπηκόους, ή με τη χρήση πλοίων 
που φέρουν την ελληνική σημαία ή με τη χρήση αερο¬ 
σκαφών εγγεγραμμένων στην Ελλάδα και ανεξαρτήτως 
αν αυτά προέρχονται ή όχι από το έδαφος του Ιράν. 

Άρθρο 5 

Απαγορεύεται, από την 24η Μαρτίου 2007, ημερομηνία 
υιοθέτησης της απόφασης 1747 (2007) του Συμβουλίου 
Ασφαλείας του Οργανισμού Ηνωμένων Εθνών, η άμεση 
ή έμμεση προμήθεια, πώληση ή μεταφορά στο Ιράν, 
από το ελληνικό έδαφος ή από Έλληνες υπηκόους ή 
με τη χρήση πλοίων που φέρουν την ελληνική σημαία 
ή με τη χρήση αεροσκαφών εγγεγραμμένων στην Ελ¬ 
λάδα, οποιωνδήποτε αρμάτων μάχης, τεθωρακισμένων 
οχημάτων μάχης, συστημάτων πυροβολικού μεγάλου 
διαμετρήματος, μαχητικών αεροσκαφών, επιθετικών 
ελικοπτέρων, πολεμικών πλοίων, πυραύλων ή πυραυ¬ 
λικών συστημάτων, όπως ορίζονται για τους σκοπούς 
του Μητρώου Συμβατικών Όπλων των Ηνωμένων Εθνών, 
καθώς και η παροχή στο Ιράν οποιοσδήποτε τεχνικής 
βοήθειας ή εκπαίδευσης, οικονομικής βοήθειας, επεν¬ 
δύσεων, μεσιτείας ή άλλων υπηρεσιών και η μεταφορά 
οικονομικών πόρων ή υπηρεσιών που σχετίζονται με 
την προμήθεια, πώληση, μεταφορά, κατασκευή ή χρήση 
τέτοιων αντικειμένων, προκειμένου να αποτραπεί μια 
αποσταθεροποιητική συσσώρευση όπλων. 

Άρθρο 6 

Απαγορεύεται, από την 24η Μαρτίου 2007, ημερομηνία 
υιοθέτησης της απόφασης 1747 (2007) του Συμβουλίου 
Ασφαλείας του Οργανισμού Ηνωμένων Εθνών, οποιαδή¬ 
ποτε παροχή επιχορηγήσεων, οικονομικής βοήθειας και 
δανείων με προνομιακούς όρους προς την Κυβέρνηση 
της Ισλαμικής Δημοκρατίας του Ιράν, εκτός από την 
περίπτωση που προορίζονται για ανθρωπιστικούς και 
αναπτυξιακούς σκοπούς. 


ΠΑΡΑΡΤΗΜΑ 

Φορείς που εμπλέκονται σε πυρηνικές 
ή βαλλιστικές πυραυλικές δραστηριότητες 

1. Όμιλος Βιομηχανιών Πυρομαχικών και Μεταλλουργί¬ 
ας (ΑΜΙΟ) (επίσης γνωστός και ως Όμιλος Βιομηχανιών 
Πυρομαχικών) (Ο Όμιλος Βιομηχανιών Πυρομαχικών 
και Μεταλλουργίας (ΑΜΙΟ) ελέγχει την 7ίά οΐ Τις που 


κατονομάζεται στην απόφαση 1737 (2006) για το ρόλο 
της στο φυγοκεντρικό πρόγραμμα του Ιράν. Ο Όμιλος 
Βιομηχανιών Πυρομαχικών και Μεταλλουργίας (ΑΜΙΟ) 
ανήκει και ελέγχεται, με τη σειρά του, από τον Οργα¬ 
νισμό Αμυντικών Βιομηχανιών (ϋΙΟ), ο οποίος κατονο¬ 
μάζεται στην απόφαση 1737 (2006)). 

2. Κέντρο Έρευνας και Παραγωγής Πυρηνικών Καυ¬ 
σίμων του Εδίδάαη (ΝΕΒΡΟ) και Κέντρο Πυρηνικής Τε¬ 
χνολογίας του Εείαόαη (ΕΝΤΟ) (Μέρη της Εταιρείας 
Παραγωγής και Προμήθειας Πυρηνικών Καυσίμων του 
Οργανισμού Ατομικής Ενέργειας του Ιράν (ΑΕΟΙ), η 
οποία εμπλέκεται σε δραστηριότητες που σχετίζονται 
με εμπλουτισμό. Ο Οργανισμός Ατομικής Ενέργειας του 
Ιράν (ΑΕΟΙ) κατονομάζεται στην απόφαση 1737 (2006)). 

3. Εταιρεία Κανοδάγβι· (Θυγατρική εταιρεία του Ορ¬ 
γανισμού Ατομικής Ενέργειας του Ιράν (ΑΕΟΙ), η οποία 
έχει αναζητήσει ίνες υάλου, κλιβάνους κενού αέρος και 
εργαστηριακό εξοπλισμό για το πυρηνικό πρόγραμμα 
του Ιράν). 

4. Χημικές Βιομηχανίες ΡθγοΤιΙπ (Κλάδος του Οργανι¬ 
σμού Αμυντικών Βιομηχανιών (ΟΙΟ), οι οποίες παράγουν 
πυρομαχικά, εκρηκτικές ύλες, καθώς επίσης και στερεά 
προωθητικά για πυραύλους και βλήματα). 

5. Κέντρο Πυρηνικής Έρευνας του Και'3) (Μέρος του 
ερευνητικού τμήματος του Οργανισμού Ατομικής Ενέρ¬ 
γειας του Ιράν (ΑΕΟΙ)). 

6. Εταιρεία Ενέργειας Νονίπ (επίσης γνωστή και ως 
Ρ3Γ3 Νονίπ) (Λειτουργεί μέσα στον Οργανισμό Ατομικής 
Ενέργειας του Ιράν (ΑΕΟΙ) και έχει μεταφέρει πόρους 
εκ μέρους του Οργανισμού Ατομικής Ενέργειας του 
Ιράν (ΑΕΟΙ) σε φορείς που συνδέονται με το πυρηνικό 
πρόγραμμα του Ιράν). 

7. Βιομηχανικός Όμιλος Πυραύλων Πλεύσης (Ουίδβ) 
(επίσης γνωστός και ως Βιομηχανικός Όμιλος Ναυτικών 
Αμυντικών Πυραύλων). (Παραγωγή και ανάπτυξη πυραύ¬ 
λων πλεύσης (Ουίεθ). Υπεύθυνος για τους ναυτικούς 
πυραύλους, συμπεριλαμβανομένων και των πυραύλων 
πλεύσης (Οι·υίδθ). 

8. Τράπεζα δορδά και Τράπεζα δοραά ΙπΙοιτιαΙΙοηβΙ (η 
Τράπεζα δορβά παρέχει υποστήριξη στον Οργανισμό 
Αεροδιαστημικών Βιομηχανιών (ΑΙΟ) και στους υποκεί¬ 
μενους φορείς, συμπεριλαμβανομένου και του Βιομηχα¬ 
νικού Ομίλου δάαΝά ΗοπιπιβΙ (δΗΙΘ) και του Βιομηχανι¬ 
κού Ομίλου δάαΝά Βερόοπ (δΒΙΟ), που κατονομάζονται, 
και οι δύο, στην απόφαση 1737 (2006)). 

9. Βιομηχανικός Όμιλος δ3Π3πι (υποκείμενος στον Ορ¬ 
γανισμό Αεροδιαστημικών Βιομηχανιών (ΑΙΟ), ο οποίος 
έχει αγοράσει εξοπλισμό εκ μέρους του Οργανισμού 
Αεροδιαστημικών Βιομηχανιών (ΑΙΟ) για το πυραυλικό 
πρόγραμμα). 

10. Όμιλος Βιομηχανιών Υβ Μεόόί (υποκείμενος στον 
Οργανισμό Αεροδιαστημικών Βιομηχανιών (ΑΙΟ), ο οποί¬ 
ος εμπλέκεται σε διεθνείς αγορές πυραυλικού εξοπλι¬ 
σμού). 

Φορείς του Σώματος Φρουρών της Ιρανικής Επανά¬ 
στασης (ΙΒΟΟ) 

1. Αεροναυτικές Βιομηχανίες Οοόδ (Παράγουν τηλε¬ 
κατευθυνόμενα εναέρια οχήματα (ΈΙΑλ/δ), αλεξίπτωτα, 
αλεξίπτωτα πλαγιάς, μηχανικά αλεξίπτωτα πλαγιάς, κτλ. 
Το Σώμα Φρουρών της Ιρανικής Επανάστασης (ΙΒΟΘ) 
έχει καυχηθεί για τη χρήση των προϊόντων αυτών ως 
μέρος του δόγματος ασύμμετρου πολέμου του). 

2. Εταιρεία Αεροπορικών Υπηρεσιών Ραι-5 (Διατηρεί 
διάφορα αεροσκάφη, συμπεριλαμβανομένων ΜΙ-171 που 
χρησιμοποιούνται από την Πολεμική Αεροπορία του 
Σώματος Φρουρών της Ιρανικής Επανάστασης (ΙΒΘΟ)). 

3. Αεροπορία δίιο’β’ (Παράγει υπερελαφρά αεροσκάφη, 
τα οποία το Σώμα Φρουρών της Ιρανικής Επανάστασης 
(ΙΒΘΟ) έχει ισχυριστεί ότι χρησιμοποιεί ως μέρος του 
δόγματος ασύμμετρου πολέμου του). 

Πρόσωπα που εμπλέκονται στις πυρηνικές ή βαλλι¬ 
στικές πυραυλικές δραστηριότητες 

1. ΡθΓθίάουη Αάάαεί-Οαναπί (Ανώτερος επιστήμονας του 
Υπουργείου Αμυνας και Διοικητικής Μέριμνας των Ενόπλων 
Δυνάμεων (ΜΟϋΑΡΙ.), με δεσμούς με το Ινστιτούτο Εφαρ¬ 
μοσμένης Φυσικής, συνεργαζόμενος στενά με τον Μοίιεσπ 
ΡαΙκίΊπζαάθΙΊ-ΜαΙΊαόαάΙ, ο οποίος κατονομάζεται πιο κάτω). 

2. Μοάεθη ΡβΙ<ΐΊΠΖ3άθίι-Μ3ΐΐ3ά3άί (Ανώτερος επιστήμο¬ 
νας του Υπουργείου Αμυνας και Διοικητικής Μέριμνας 
των Ενόπλων Δυνάμεων (ΜΟΟΑΡΙ.) και πρώην επικεφα¬ 
λής του Ερευνητικού Κέντρου Φυσικής (ΡΗΒΟ). Ο ΔΟΑΕ 
έχει ζητήσει να του πάρει συνέντευξη σχετικά με τις 
δραστηριότητες του Ερευνητικού Κέντρου Φυσικής 
(ΡΗΒΟ) κατά την περίοδο που ήταν επικεφαλής, αλλά 
το Ιράν έχει αρνηθεί). 

3. δθγοά ϋ3άθΓ δβίάαΐΊ (Διευθυντής των Εγκαταστά¬ 
σεων Εμπλουτισμού του ΝβΙαηζ). 

4. Αγγίιγ Ββίιίπιί (Επικεφαλής του Κέντρου Έρευνας και 
Παραγωγής Πυρηνικών Καυσίμων του Εείβίιβπ, που είναι 
μέρος της Εταιρείας Παραγωγής και Προμήθειας Πυρη¬ 
νικών Καυσίμων του Οργανισμού Ατομικής Ενέργειας 
του Ιράν (ΑΕΟΙ) που εμπλέκεται σε δραστηριότητες που 
σχετίζονται με εμπλουτισμό). 

5. ΜοΜεσπ Ηο)3ΐί (Επικεφαλής του Βιομηχανικού Ομίλου 
Ρ3 )γ, ο οποίος κατονομάζεται στην απόφαση 1737 (2006) για 
το ρόλο του στο πρόγραμμα βαλλιστικών πυραύλων). 

6. ΜθΙίγ 0303 ΑΚάΙαράί Κβΐ303θΙιί (Επικεφαλής του Βιο¬ 
μηχανικού Ομίλου δίιβίιίά ΒβρΙίθπ (δΒΙΟ), ο οποίος κα¬ 
τονομάζεται στην απόφαση 1737 (2006) για το ρόλο του 
στο πρόγραμμα βαλλιστικών πυραύλων). 

7. Ν33ΘΓ ΜαΙθώ (Επικεφαλής του Βιομηχανικού Ομίλου 
δίιβΝά Ηθπίπι31 (δΗΙΘ), ο οποίος κατονομάζεται στην 
απόφαση 1737 (2006) για το ρόλο του στο πρόγραμμα 
βαλλιστικών πυραύλων του Ιράν. Ο Ν33ΘΓ ΜβΙβΙκϊ είναι 
επίσης αξιωματούχος του Υπουργείου Αμυνας και Δι¬ 
οικητικής Μέριμνας των Ενόπλων Δυνάμεων (ΜΟϋΑΡΕ), 
που επιβλέπει την εργασία σχετικά με το πρόγραμμα 
βαλλιστικών πυραύλων δίΐ3ίΐ3ά-3. Ο δίΐ3ίΐ3ΐ>3 είναι ο 
βαλλιστικός πύραυλος μεγάλης εμβέλειας του Ιράν, που 
χρησιμοποιείται την περίοδο αυτή). 

8. Αίιπΐ3ά 0θΓ3ΐ<ΐΊ3ίΐ3ηάθΐΊ (Πρόεδρος και Διευθυντής 
της τράπεζας δθραά, η οποία παρέχει υποστήριξη στον 
Οργανισμό Αεροδιαστημικών Βιομηχανιών (ΑΙΟ) και 
στους υποκείμενους σε αυτόν φορείς, συμπεριλαμβα¬ 
νομένων και των Βιομηχανικών Ομίλων δάαΝά ΗβπιπιβΙ 
και δάβΙτίά Βαράβη (δΗΙΟ και δΒΙΟ) που κατονομάζονται, 
και οι δύο, στην απόφαση 1737 (2006)). 

Πρόσωπα-κλειδιά του Σώματος Φρουρών της Ιρανικής 
Επανάστασης 

1. Ταξίαρχος Μοιίθζβ Βθζβιθ (Αναπληρωτής Διοικητής του 
Σώματος Φρουρών της Ιρανικής Επανάστασης (ΙΒΘΟ)). 

2. Αντιναύαρχος ΑΙί ΑΚόαι· Αίιπΐ3άί3Π (Επικεφαλής του 
Γενικού Επιτελείου του Σώματος Φρουρών της Ιρανικής 
Επανάστασης (ΙΒΘΟ)). 


3. Ταξίαρχος ΜοΙΐ3πιπΐ3ά Βθζ 3 Ζβίιβάί (Διοικητής των 
Χερσαίων Δυνάμεων του Σώματος Φρουρών της Ιρανι¬ 
κής Επανάστασης (ΙΒΘΟ)). 

4. Υποναύαρχος Μοιίθζα δαίαπ (Διοικητής του Ναυτι¬ 
κού του Σώματος Φρουρών της Ιρανικής Επανάστασης 
(ΙΒΘΟ)). 

5. Ταξίαρχος ΜοΙΐ3πιπΐ3ά Ηβ)3ζί (Διοικητής της αντι¬ 
στασιακής δύναμης Βαδδί]). 

6. Ταξίαρχος Οβδβπι δοΙθίπιβηί (Διοικητής της δύναμης 
Οοάδ). 

7. Στρατηγός ΖοΙςβάι· (Αξιωματούχος του Σώματος 
Φρουρών της Ιρανικής Επανάστασης (ΙΒΘΟ), Αναπληρω¬ 
τής Υπουργός Εσωτερικών για Θέματα Ασφάλειας). 

Στον Υπουργό Εξωτερικών αναθέτουμε τη δημοσίευση 
του παρόντος Διατάγματος, στον ίδιο δε Υπουργό και 
στους Υπουργούς Οικονομικών, Εθνικής Αμυνας, Ανά¬ 
πτυξης, Ανταγωνιστικότητας και Ναυτιλίας, Υποδομών, 
Μεταφορών και Δικτύων, Δικαιοσύνης, Διαφάνειας και 
Ανθρωπίνων Δικαιωμάτων και Προστασίας του Πολίτη 
την εκτέλεσή του. 

Αθήνα, 16 Μαρτίου 2012 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 


ΕΞΩΤΕΡΙΚΩΝ 

ΣΤΑΥΡΟΣ ΔΗΜΑΣ 


ΕΘΝΙΚΗΣ 

ΑΜΥΝΑΣ 


ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ 
ΚΑΙ ΝΑΥΤΙΛΙΑΣ 


ΔΗΜΗΤΡΙΟΣ ΑΒΡΑΜΟΠΟΥΛΟΣ ΑΝΝΑ ΔΙΑΜΑΝΤΟΠΟΥΛΟΥ 


ΥΠΟΔΟΜΩΝ, 

ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΑΥΡΟΥΔΗΣ ΒΟΡΙΔΗΣ 


ΔΙΚΑΙΟΣΥΝΗΣ. ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 


ΠΡΟΣΤΑΣΙΑΣ ΤΟΥ ΠΟΛΙΤΗ 

ΜΙΧΑΗΛ ΧΡΥΣΟΧΟΪΔΗΣ 
-*- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟΜ. 28 
Περί εφαρμογής της απόφασης 1844 (2008) του Συμβου¬ 
λίου Ασφαλείας του Οργανισμού Ηνωμένων Εθνών 
(Ο.Η.Ε.). 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.), όπως κυρώθηκε με τον 
Α.Ν. 585/1945 (Α' 242). 

2. Το άρθρο 1 παρ. 1 του Α.Ν. 92/1967 «Περί εφαρμογής 
αποφάσεων του Συμβουλίου Ασφαλείας των Ηνωμένων 
Εθνών και περί εγκρίσεως και εφαρμογής συστάσεων 
του Συμβουλίου Ασφαλείας και της Γενικής Συνελεύ- 
σεως» (Α' 139). 

3. Τα π.δ. 184/2009 (Α' 213), 185/2009 (Α' 213), 65/2011 
(Α' 147), 110/2011 (Α' 243), 22/2012 (Α' 47) και την υπ’ αριθμ. 
2876/7.10.2009 απόφαση του Πρωθυπουργού (Β' 2234). 

4. Το άρθρο 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 (Α' 98). 

5. Την από 19.1.2009 απόφαση της Υπουργού Εξωτερικών 
Φ:3460/17/ΑΣ 78 «Εφαρμογή της απόφασης 1844 (2008) του 
Συμβουλίου Ασφαλείας Ο.Η.Ε. περί Σομαλίας» (Α' 16). 

6. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

7. Τις υπ’ αριθμ. 116/2010, 99/2011 και 36/2012 γνωμοδο¬ 
τήσεις του Συμβουλίου της Επικράτειας μετά από πρό¬ 
ταση των Υπουργών Εξωτερικών, Οικονομικών, Εθνικής 
Αμυνας, Ανάπτυξης, Ανταγωνιστικότητας και Ναυτιλίας, 
Υποδομών, Μεταφορών και Δικτύων, Δικαιοσύνης, Δια¬ 
φάνειας και Ανθρωπίνων Δικαιωμάτων και Προστασίας 
του Πολίτη, αποφασίζουμε: 

Άρθρο 1 

Απαγορεύεται, από την 20η Νοεμβρίου 2008, ημερο¬ 
μηνία υιοθέτησης της απόφασης 1844 (2008) του Συμ¬ 
βουλίου Ασφαλείας του Οργανισμού Ηνωμένων Εθνών, 
η είσοδος στο ελληνικό έδαφος ή η διέλευση από αυτό, 
των ατόμων που προσδιορίζονται από την Επιτροπή, η 
οποία έχει συσταθεί σύμφωνα με την απόφαση 751 (1992) 
του Συμβουλίου Ασφαλείας του Οργανισμού Ηνωμένων 
Εθνών, σύμφωνα με το άρθρο 7 του παρόντος, υπό την 
προϋπόθεση ότι η παρούσα διάταξη δεν υποχρεώνει 
τις αρχές της Ελληνικής Δημοκρατίας να αρνηθούν την 
είσοδο στο ελληνικό έδαφος σε Έλληνες υπηκόους. 

Άρθρο 2 

Τα μέτρα που επιβάλλονται με το άρθρο 1 του παρό¬ 
ντος δεν ισχύουν: 

α) στις περιπτώσεις που η Επιτροπή, η οποία έχει 
συσταθεί σύμφωνα με την απόφαση 751 (1992) του Συμ¬ 
βουλίου Ασφαλείας του Οργανισμού Ηνωμένων Εθνών, 
κρίνει κατά περίπτωση, ότι πρόκειται για μετακίνηση η 
οποία δικαιολογείται για λόγους ανθρωπιστικής ανά¬ 
γκης, συμπεριλαμβανομένων θρησκευτικών υποχρεώ¬ 
σεων, ή 

β) στις περιπτώσεις που η Επιτροπή κρίνει κατά πε¬ 
ρίπτωση ότι μια εξαίρεση θα προήγαγε με άλλο τρόπο 
τους σκοπούς της ειρήνης και εθνικής συμφιλίωσης στη 
Σομαλία και της σταθερότητας στην περιοχή. 

Άρθρο 3 

Δεσμεύονται, από την 20η Νοεμβρίου 2008, ημερομηνία 
υιοθέτησης της απόφασης 1844 (2008) του Συμβουλίου 
Ασφαλείας του Οργανισμού Ηνωμένων Εθνών, κεφάλαια, 
άλλα χρηματοοικονομικά στοιχεία και οικονομικοί πόροι 
που βρίσκονται στο ελληνικό έδαφος, τα οποία ανήκουν 
ή ελέγχονται, άμεσα ή έμμεσα, από τα άτομα ή τους φο¬ 
ρείς που προσδιορίζονται από την Επιτροπή, η οποία έχει 
συσταθεί σύμφωνα με την απόφαση 751 (1992) του Συμ¬ 
βουλίου Ασφαλείας του Οργανισμού Ηνωμένων Εθνών, 
σύμφωνα με το άρθρο 7 του παρόντος, ή από άτομα ή 
φορείς που ενεργούν για λογαριασμό τους ή σύμφωνα 
με οδηγίες τους, ή από φορείς που ανήκουν ή ελέγχονται 
από αυτούς, όπως προσδιορίζονται από την ανωτέρω 
Επιτροπή. Επίσης, απαγορεύεται όπως οποιαδήποτε κε¬ 
φάλαια, χρηματοοικονομικά στοιχεία ή οικονομικοί πόροι 
τεθούν στη διάθεση ή προς όφελος αυτών των ατόμων 
ή φορέων από Έλληνες υπηκόους ή από οποιαδήποτε 
άτομα ή φορείς εντός του ελληνικού εδάφους. 


Άρθρο 4 

Τα μέτρα που επιβάλλονται με το άρθρο 3 του πα¬ 
ρόντος δεν εφαρμόζονται σε κεφάλαια, άλλα χρημα¬ 
τοοικονομικά στοιχεία ή οικονομικούς πόρους που οι 
αρμόδιες ελληνικές αρχές έχουν κρίνει ότι: 

α) είναι αναγκαία για βασικά έξοδα, συμπεριλαμβα¬ 
νομένων των πληρωμών για τρόφιμα, ενοίκια ή υποθή¬ 
κες, φάρμακα και ιατρική περίθαλψη, φόρους, ασφά¬ 
λιστρα και δαπάνες κοινής ωφέλειας ή αποκλειστικά 
για την πληρωμή εύλογων επαγγελματικών αμοιβών 
και την αποζημίωση για πραγματοποιηθέντα έξοδα 
που σχετίζονται με την παροχή νομικών υπηρεσιών, ή 
αμοιβών ή χρεώσεων, σύμφωνα με την εθνική νομοθε¬ 
σία, για υπηρεσίες συνήθους διατήρησης ή φύλαξης 
των δεσμευμένων κεφαλαίων, άλλων χρηματοοικο¬ 
νομικών στοιχείων και οικονομικών πόρων, κατόπιν 
γνωστοποίησης από τις αρμόδιες ελληνικές αρχές 
προς την Επιτροπή, που έχει συσταθεί σύμφωνα με 
την απόφαση 751 (1992) του Συμβουλίου Ασφαλείας 
του Οργανισμού Ηνωμένων Εθνών, της πρόθεσης να 
επιτραπεί, όπου αρμόζει, η πρόσβαση σε αυτά τα 
κεφάλαια, άλλα χρηματοοικονομικά στοιχεία ή οικο¬ 
νομικούς πόρους και, εφ’ όσον δεν υπάρξει αρνητική 
απόφαση της Επιτροπής εντός τριών εργασίμων ημε¬ 
ρών από αυτή τη γνωστοποίηση, 

β) είναι αναγκαία για έκτακτα έξοδα, υπό την προϋπό¬ 
θεση ότι η απόφαση αυτή έχει γνωστοποιηθεί από τις 
αρμόδιες ελληνικές αρχές στην Επιτροπή, η οποία έχει 
συσταθεί σύμφωνα με την απόφαση 751 (1992) του Συμ¬ 
βουλίου Ασφαλείας του Οργανισμού Ηνωμένων Εθνών, 
και έχει εγκριθεί από την Επιτροπή, ή 

γ) είναι αντικείμενα δικαστικής, διοικητικής ή διαιτητι¬ 
κής δέσμευσης ή απόφασης. Στην περίπτωση αυτή, τα 
εν λόγω κεφάλαια, άλλα χρηματοοικονομικά στοιχεία 
και οικονομικοί πόροι, μπορούν να χρησιμοποιηθούν 
για την ικανοποίηση αυτής της δέσμευσης ή απόφα¬ 
σης υπό την προϋπόθεση ότι η δέσμευση ή η απόφαση 
εξεδόθη πριν από την 20η Νοεμβρίου 2008, ημερομηνία 
υιοθέτησης της απόφασης 1844 (2008) του Συμβουλίου 
Ασφαλείας του Οργανισμού Ηνωμένων Εθνών, δεν είναι 
προς όφελος ενός προσώπου ή φορέα που έχει προσ¬ 
διοριστεί σύμφωνα με το άρθρο 3 του παρόντος και 
έχει γνωστοποιηθεί από τις αρμόδιες ελληνικές αρχές 
στην Επιτροπή. 

Άρθρο 5 

Οι αρμόδιες ελληνικές αρχές μπορούν να επιτρέψουν, 
από την 20η Νοεμβρίου 2008, ημερομηνία υιοθέτησης 
της απόφασης 1844 (2008) του Συμβουλίου Ασφαλείας 
του Ο.Η.Ε., την πίστωση των λογαριασμών που έχουν 
δεσμευθεί, βάσει των διατάξεων του άρθρου 3 του 
παρόντος, με τόκους ή άλλα έσοδα που οφείλονται 
στους λογαριασμούς αυτούς ή με πληρωμές που οφεί¬ 
λονται βάσει συμβάσεων, συμφωνιών ή υποχρεώσεων 
που έχουν συναφθεί ή προέκυψαν πριν από την 20η 
Νοεμβρίου 2008, υπό την προϋπόθεση ότι οποιοιδήποτε 
τέτοιοι τόκοι, άλλα έσοδα και πληρωμές συνεχίζουν να 
υπόκεινται στις διατάξεις του παρόντος και παραμένουν 
δεσμευμένοι. 

Άρθρο 6 

Απαγορεύεται, από την 20η Νοεμβρίου 2008, ημε¬ 
ρομηνία υιοθέτησης της απόφασης 1844 (2008) του 
Συμβουλίου Ασφαλείας του Οργανισμού Ηνωμένων 
Εθνών (Ο.Η.Ε.), η άμεση ή έμμεση προμήθεια, πώλη¬ 
ση ή μεταφορά όπλων και στρατιωτικού εξοπλισμού 
και η άμεση ή έμμεση παροχή τεχνικής βοήθειας ή 
εκπαίδευσης, οικονομικής και άλλης βοήθειας, συ¬ 
μπεριλαμβανομένων των επενδύσεων, της μεσιτείας 
ή άλλων οικονομικών υπηρεσιών, που σχετίζονται με 
στρατιωτικές δραστηριότητες ή με την προμήθεια, 
πώληση, μεταφορά, κατασκευή, συντήρηση ή χρήση 
όπλων και στρατιωτικού εξοπλισμού, στα άτομα ή φο¬ 
ρείς που προσδιορίζονται από την Επιτροπή, η οποία 
συστάθηκε σύμφωνα με την απόφαση 751 (1992) του 
Συμβουλίου Ασφαλείας του Ο.Η.Ε., σύμφωνα με το 
άρθρο 7 του παρόντος. 

Άρθρο 7 

Οι διατάξεις των άρθρων 1, 3 και 6 του παρόντος 
εφαρμόζονται στα άτομα και οι διατάξεις των άρθρων 
3 και 6 του παρόντος εφαρμόζονται στους φορείς που 
προσδιορίζονται από την Επιτροπή, η οποία έχει συστα- 
θεί σύμφωνα με την απόφαση 751 (1992) του Συμβουλίου 
Ασφαλείας του Οργανισμού Ηνωμένων Εθνών: 

α) ως εμπλεκόμενοι ή παρέχοντες υποστήριξη σε 
ενέργειες που απειλούν την ειρήνη, την ασφάλεια ή 
τη σταθερότητα της Σομαλίας, συμπεριλαμβανομένων 
ενεργειών που απειλούν τη Συμφωνία του Τζιμπουτί, 
της 18ης Αυγούστου 2008 ή την πολιτική διαδικασία 
ή απειλούν τους Μεταβατικούς Ομοσπονδιακούς Θε¬ 
σμούς (ΤΡΙε) ή την Αποστολή των Κρατών Μελών της 
Αφρικανικής Ένωσης στη Σομαλία (ΑΜΙ30Μ), δια της 
βίας, 

(β) ως έχοντες ενεργήσει κατά παράβαση του γενικού 
και πλήρους εμπάργκο όπλων κατά της Σομαλίας, το 
οποίο έχει επιβληθεί με το π.δ. 334/1993, όπως αυτό 
αναπτύχθηκε και τροποποιήθηκε με τα π.δ. 29/2004, 
54/2005, 46/2009 και 51/2009. 

(γ) ως παρεμποδίζοντες την παράδοση ανθρωπιστικής 
βοήθειας στη Σομαλία ή την πρόσβαση σε ανθρωπι¬ 
στική βοήθεια ή τη διανομή ανθρωπιστικής βοήθειας 
στη Σομαλία. 


Άρθρο 8 

Τα μέτρα, τα οποία περιγράφονται στα άρθρα 1, 
3 και 6 του παρόντος, παύουν να ισχύουν αναφορικά 
με τα προσδιορισμένα άτομα ή φορείς εάν και όποτε 
η Επιτροπή, η οποία συστάθηκε βάσει της απόφασης 
751 (1992) του Συμβουλίου Ασφαλείας του Οργανισμού 
Ηνωμένων Εθνών τους διαγράψει από τον Κατάλογο 
των προσδιορισμένων ατόμων και φορέων. 

Άρθρο 9 

1. Από την 20η Νοεμβρίου 2008, ημερομηνία υιοθέτη¬ 
σης της απόφασης 1844 (2008) του Συμβουλίου Ασφα¬ 
λείας του Ο.Η.Ε., όταν οι αρμόδιες αρχές της Ελληνικής 
Δημοκρατίας λαμβάνουν από τη Γραμματεία των Ηνω¬ 
μένων Εθνών την προβλεπόμενη από την παράγραφο 15 
της απόφασης 1844 (2008) του Συμβουλίου Ασφαλείας 


των Ηνωμένων Εθνών, ειδοποίηση περί καταχώρισης 
κάποιου ονόματος στον Κατάλογο Ατόμων και Φορέων, 
ο οποίος έχει καταρτισθεί σύμφωνα με την απόφαση 
1844 (2008) του Συμβουλίου Ασφαλείας του Οργανισμού 
Ηνωμένων Εθνών, γνωστοποιούν εγκαίρως στα κατα- 
χωρούμενα άτομα ή φορείς την εγγραφή τους στον 
Κατάλογο. 

2. Η γνωστοποίηση της παραγράφου 1 περιλαμβά¬ 
νει επίσης τις κατωτέρω πληροφορίες που θα έχουν 
περιέλθει στις αρμόδιες αρχές της Ελληνικής Δημο¬ 
κρατίας από τη Γ ραμματεία των Ηνωμένων Εθνών μαζί 
με την ειδοποίηση που αναφέρεται στην παράγρα¬ 
φο 1 του παρόντος άρθρου, σύμφωνα με την παρά¬ 
γραφο 15 της απόφασης 1844 (2008) του Συμβουλίου 
Ασφαλείας Ο.Η.Ε.: α) αντίγραφο του τμήματος της 
αναφοράς περίπτωσης που είναι δημοσιοποιήσιμο β) 
οποιεσδήποτε πληροφορίες σχετικά με τους λόγους 
της καταχώρισης είναι διαθέσιμες στον ιστοχώρο 
της Επιτροπής, που συστάθηκε με την απόφαση 751 
(1992) του Συμβουλίου Ασφαλείας Ο.Η.Ε., γ) περιγραφή 
των επιπτώσεων της καταχώρισης, δ) τις διαδικασίες 
της Επιτροπής για την εξέταση αιτήσεων διαγραφής 
από τον Κατάλογο και ε) τις διατάξεις σχετικά με τις 
διαθέσιμες εξαιρέσεις. 

Άρθρο 10 

Από την 20η Νοεμβρίου 2008, ημερομηνία υιοθέ¬ 
τησης της απόφασης 1844 (2008) του Συμβουλίου 
Ασφαλείας του Ο.Η.Ε., όταν οι αρμόδιες αρχές της 
Ελληνικής Δημοκρατίας λαμβάνουν από τη Γ ραμμα¬ 
τεία των Ηνωμένων Εθνών την προβλεπόμενη από την 
παράγραφο 21 της απόφασης 1844 (2008) του Συμ¬ 
βουλίου Ασφαλείας των Ηνωμένων Εθνών, ειδοποίηση 
περί διαγραφής κάποιου ονόματος από τον Κατάλογο 
Ατόμων και Φορέων, ο οποίος αναφέρεται στα άρθρα 
8 και 9 του παρόντος, γνωστοποιούν εγκαίρως στα 
ενδιαφερόμενο άτομα ή φορείς τη διαγραφή τους 
από τον Κατάλογο. 

Στον Υπουργό Εξωτερικών αναθέτουμε τη δημοσίευση 
του παρόντος Διατάγματος, στον ίδιο δε Υπουργό και 
στους Υπουργούς Οικονομικών, Εθνικής Αμυνας, Ανά¬ 
πτυξης, Ανταγωνιστικότητας και Ναυτιλίας, Υποδομών, 
Μεταφορών και Δικτύων, Δικαιοσύνης, Διαφάνειας και 
Ανθρωπίνων Δικαιωμάτων και Προστασίας του Πολίτη 
την εκτέλεσή του. 

Αθήνα, 16 Μαρτίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 


ΕΞΩΤΕΡΙΚΩΝ 

ΣΤΑΥΡΟΣ ΔΗΜΑΣ 


ΕΘΝΙΚΗΣ 

ΑΜΥΝΑΣ 


ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ 
ΚΑΙ ΝΑΥΤΙΛΙΑΣ 


ΔΗΜΗΤΡΙΟΣ ΑΒΡΑΜΟΠΟΥΛΟΣ ΑΝΝΑ ΔΙΑΜΑΝΤΟΠΟΥΛΟΥ 


ΥΠΟΔΟΜΩΝ, 

ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΑΥΡΟΥΔΗΣ ΒΟΡΙΔΗΣ 


ΔΙΚΑΙΟΣΥΝΗΣ. ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 


ΠΡΟΣΤΑΣΙΑΣ ΤΟΥ ΠΟΛΙΤΗ 

ΜΙΧΑΗΛ ΧΡΥΣΟΧΟΪΔΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 29 
Περί εφαρμογής της απόφασης 1857 (2008) του Συμβου¬ 
λίου Ασφαλείας του Οργανισμού Ηνωμένων Εθνών 
(Ο.Η.Ε.)· 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.), όπως κυρώθηκε με τον 
Α.Ν. 585/1945 (Α' 242). 

2. Το άρθρο 1 παρ. 1 του Α.Ν. 92/1967 «Περί εφαρμογής 
αποφάσεων του Συμβουλίου Ασφαλείας των Ηνωμένων 
Εθνών και περί εγκρίσεως και εφαρμογής συστάσεων 
του Συμβουλίου Ασφαλείας και της Γενικής Συνελεύ- 
σεως» (Α' 139). 

3. Τα π.δ. 184/2009 (Α' 213), 185/2009 (Α' 213), 65/2011 
(Α' 147), 110/2011 (Α' 243), 22/2012 (Α' 47) και την υπ’ αριθμ. 
2876/7.10.2009 απόφαση του Πρωθυπουργού (Β' 2234). 

4. Το άρθρο 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 (Α' 98). 

5. Την από 4.2.2009 απόφαση της Υπουργού Εξωτε¬ 
ρικών Φ:3400.15/13/ΑΣ 169 «Εφαρμογή της απόφασης 
1857 (2008) του Συμβουλίου Ασφαλείας Ο.Η.Ε. περί Λ.Δ. 
Κονγκό» (Α' 31). 

6. Το π.δ. 56/2010 «Περί εφαρμογής των αποφάσεων 
1799 (2008) και 1807 (2008) του Συμβουλίου Ασφαλείας 
του Οργανισμού Ηνωμένων Εθνών (Ο.Η.Ε.)» (Α' 96). 

7. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

8. Τις υπ’ αριθμ. 94/2010, 98/2011 και 37/2012 γνωμοδο¬ 
τήσεις του Συμβουλίου της Επικράτειας μετά από πρό¬ 
ταση των Υπουργών Εξωτερικών, Οικονομικών, Εθνικής 
Αμυνας, Ανάπτυξης, Ανταγωνιστικότητας και Ναυτιλίας, 
Υποδομών, Μεταφορών και Δικτύων, Δικαιοσύνης, Δια¬ 
φάνειας και Ανθρωπίνων Δικαιωμάτων και Προστασίας 
του Πολίτη, αποφασίζουμε: 

Άρθρο 1 

Παρατείνονται, από την 22α Δεκεμβρίου 2008, ημερο¬ 
μηνία υιοθέτησης της απόφασης 1857 (2008) του Συμ¬ 
βουλίου Ασφαλείας του Οργανισμού Ηνωμένων Εθνών 
και μέχρι την 30η Νοεμβρίου 2009, τα μέτρα περί όπλων, 
που επιβλήθηκαν με το άρθρο 3 του π.δ. 56/2010. 

Αρθρο 2 

Διατηρούνται σε ισχύ οι διατάξεις του άρθρου 7 του 
π.δ. 56/2010. 

Άρθρο 3 

Παρατείνονται, από την 22α Δεκεμβρίου 2008, ημερο¬ 
μηνία υιοθέτησης της απόφασης 1857 (2008) του Συμ¬ 
βουλίου Ασφαλείας του Οργανισμού Ηνωμένων Εθνών 
και μέχρι την 30η Νοεμβρίου 2009, τα ταξιδιωτικά και 
οικονομικά μέτρα, που επιβλήθηκαν με τα άρθρα 8 και 
10 του π.δ. 56/2010. 


Άρθρο 4 

Τα μέτρα που αναφέρονται στο άρθρο 3 του πα¬ 
ρόντος εφαρμόζονται στα ακόλουθα άτομα και, όπως 
αρμόζει, στους φορείς, όπως προσδιορίζονται από την 
Επιτροπή, η οποία έχει συσταθεί σύμφωνα με την πα¬ 
ράγραφο 8 της απόφασης 1533 (2004) του Συμβουλίου 
Ασφαλείας του Οργανισμού Ηνωμένων Εθνών: 

α) πρόσωπα ή φορείς που παραβιάζουν τα μέτρα τα 
οποία λαμβάνονται σύμφωνα με το άρθρο 1 του πα¬ 
ρόντος, 

(β) πολιτικούς και στρατιωτικούς ηγέτες των αλλοδα¬ 
πών ενόπλων ομάδων που επιχειρούν στη Λαϊκή Δημο¬ 
κρατία του Κονγκό, που παρεμποδίζουν τον αφοπλισμό 
και τον εκούσιο επαναπατρισμό ή την επανεγκατάσταση 
των μαχητών που ανήκουν στις ομάδες αυτές, 

(γ) πολιτικούς και στρατιωτικούς ηγέτες των Κογκο- 
λέζικων πολιτοφυλακών, που δέχονται υποστήριξη από 
το εξωτερικό της Λαϊκής Δημοκρατίας του Κονγκό, που 
παρεμποδίζουν τη συμμετοχή των μαχητών τους στις 
διαδικασίες αφοπλισμού, αποστράτευσης και επανέ¬ 
νταξης, 

(δ) πολιτικούς και στρατιωτικούς ηγέτες, οι οποίοι επι¬ 
χειρούν στη Λαϊκή Δημοκρατία του Κονγκό και στρατο¬ 
λογούν ή χρησιμοποιούν παιδιά σε ένοπλες συρράξεις, 
κατά παράβαση του εφαρμοστέου διεθνούς δικαίου, 
(ε) άτομα τα οποία επιχειρούν στη Λαϊκή Δημοκρατία 
του Κονγκό και διαπράττουν σοβαρές παραβιάσεις του 
διεθνούς δικαίου που αφορούν τη στοχοποίηση παιδιών 
ή γυναικών σε καταστάσεις ενόπλων συρράξεων, συ- 
μπεριλαμβανομένης της δολοφονίας και του ακρωτη¬ 
ριασμού, της σεξουαλικής βίας, της απαγωγής και της 
αναγκαστικής εκτόπισης, 

(στ) άτομα τα οποία παρεμποδίζουν την πρόσβαση σε 
ή τη διανομή ανθρωπιστικής βοήθειας στο ανατολικό 
τμήμα της Λαϊκής Δημοκρατίας του Κονγκό, 

(ζ) άτομα ή φορείς που υποστηρίζουν τις παράνομες 
ένοπλες ομάδες στο ανατολικό τμήμα της Λαϊκής Δη¬ 
μοκρατίας του Κονγκό, μέσω του παράνομου εμπορίου 
φυσικών πόρων. 

Άρθρο 5 

Από την 22α Δεκεμβρίου 2008, ημερομηνία υιοθέτησης 
της απόφασης 1857 (2008) του Συμβουλίου Ασφαλεί¬ 
ας του Οργανισμού Ηνωμένων Εθνών, και έως την 30η 
Νοεμβρίου 2009, τα μέτρα του άρθρου 3 του παρό¬ 
ντος συνεχίζουν να εφαρμόζονται στα άτομα και τους 
φορείς που έχουν ήδη προσδιοριστεί σύμφωνα με τα 
άρθρα 8 και 10 του π.δ. 56/2010, τα άρθρα 2 και 3 του 
π.δ. 227/2006, το άρθρο 1 του π.δ. 93/2007 και με το 
άρθρο 3, παρ.1 του π.δ. 58/2008, εκτός και αν υπάρξει 
διαφορετική απόφαση της Επιτροπής, η οποία έχει συ¬ 
σταθεί σύμφωνα με την παράγραφο 8 της απόφασης 
1533 (2004) του Συμβουλίου Ασφαλείας του Οργανισμού 
Ηνωμένων Εθνών. 

Άρθρο 6 

Οι αρμόδιες ελληνικές αρχές συνεργάζονται πλήρως 
με την Ομάδα Εμπειρογνωμόνων που έχει συσταθεί σύμ¬ 
φωνα με την παράγραφο 10 της απόφασης 1533 (2004) 
του Συμβουλίου Ασφαλείας του Οργανισμού Ηνωμένων 
Εθνών και την παράγραφο 9 της απόφασης 1771 (2007) 
του Συμβουλίου Ασφαλείας και διασφαλίζουν: 

α) την ασφάλεια των μελών της Ομάδας Εμπειρο¬ 
γνωμόνων, 

β) την ακώλυτη και άμεση πρόσβαση, ιδιαίτερα στα 
πρόσωπα, έγγραφα και περιοχές που η Ομάδα Εμπειρο¬ 
γνωμόνων θεωρεί συναφή με την εκτέλεση της εντολής 
της. 


Άρθρο 7 

Οι αρμόδιες ελληνικές αρχές διασφαλίζουν επίσης 
τη συνεργασία ατόμων και φορέων που βρίσκονται 
υπό τη δικαιοδοσία ή την εποπτεία τους με την Ομάδα 
Εμπειρογνωμόνων που αναφέρεται στο άρθρο 6 του 
παρόντος. 

Άρθρο 8 

1. Από την 22α Δεκεμβρίου 2008, ημερομηνία υιοθέτη¬ 
σης της απόφασης 1857 (2008) του Συμβουλίου Ασφα¬ 
λείας του Ο.Η.Ε, όταν οι αρμόδιες αρχές της Ελληνικής 
Δημοκρατίας λαμβάνουν από τη Γραμματεία των Ηνω¬ 
μένων Εθνών την προβλεπόμενη από την παράγραφο 19 
της απόφασης 1857 (2008) του Συμβουλίου Ασφαλείας 
των Ηνωμένων Εθνών, ειδοποίηση περί καταχώρισης 
κάποιου ονόματος στον Κατάλογο Ατόμων και Φορέων, 
ο οποίος έχει καταρτισθεί σύμφωνα με τις αποφάσεις 
1596 (2005), 1649 (2006), 1698 (2006), 1768 (2007), 1771 
(2007), 1799 (2008), 1807 (2008) και 1857 (2008) του Συμ¬ 
βουλίου Ασφαλείας των Ηνωμένων Εθνών, θα γνωστο¬ 
ποιούν εγκαίρως στα καταχωρούμενα άτομα ή φορείς 
την εγγραφή τους στον Κατάλογο. 

2. Η γνωστοποίηση της παραγράφου 1 θα περιλαμ¬ 
βάνει επίσης τις κατωτέρω πληροφορίες που θα έχουν 
περιέλθει στις αρμόδιες αρχές της Ελληνικής Δημο¬ 
κρατίας από τη Γ ραμματεία των Ηνωμένων Εθνών μαζί 
με την ειδοποίηση που αναφέρεται στην παράγραφο 
1 του παρόντος, σύμφωνα με την παράγραφο 19 της 
απόφασης 1857 (2008) του Συμβουλίου Ασφαλείας Ο.Η.Ε.: 
α) αντίγραφο του τμήματος της αναφοράς περίπτω¬ 
σης που είναι δημοσιοποιήσιμο β) οποιεσδήποτε πλη¬ 
ροφορίες σχετικά με τους λόγους της καταχώρισης 
είναι διαθέσιμες στον ιστοχώρο της Επιτροπής, που 
συστήθηκε με την παράγραφο 8 της απόφασης 1533 
(2004) του Συμβουλίου Ασφαλείας Ο.Η.Ε., γ) περιγραφή 


των επιπτώσεων της καταχώρισης, δ) τις διαδικασίες 
της Επιτροπής για την εξέταση αιτήσεων διαγραφής 
από τον Κατάλογο και ε) τις διατάξεις σχετικά με τις 
διαθέσιμες εξαιρέσεις. 


Άρθρο 9 

Από την 22α Δεκεμβρίου 2008, ημερομηνία υιοθέτησης 
της απόφασης 1857 (2008) του Συμβουλίου Ασφαλείας 
του Ο.Η.Ε., όταν οι αρμόδιες αρχές της Ελληνικής Δημο¬ 
κρατίας λαμβάνουν από τη Γ ραμματεία των Ηνωμένων 
Εθνών την προβλεπόμενη από την παράγραφο 24 της 
απόφασης 1857 (2008) του Συμβουλίου Ασφαλείας των 
Ηνωμένων Εθνών, ειδοποίηση περί διαγραφής κάποιου 
ονόματος από τον Κατάλογο Ατόμων και Φορέων, ο 
οποίος αναφέρεται στο άρθρο 8 του παρόντος, θα 
γνωστοποιούν εγκαίρως στα ενδιαφερόμενο άτομα ή 
φορείς τη διαγραφή τους από τον Κατάλογο. 

Στον Υπουργό Εξωτερικών αναθέτουμε τη δημοσίευση 
του παρόντος Διατάγματος, στον ίδιο δε Υπουργό και 
στους Υπουργούς Οικονομικών, Εθνικής Αμυνας, Ανά¬ 
πτυξης, Ανταγωνιστικότητας και Ναυτιλίας, Υποδομών, 
Μεταφορών και Δικτύων, Δικαιοσύνης, Διαφάνειας και 
Ανθρωπίνων Δικαιωμάτων και Προστασίας του Πολίτη 
την εκτέλεσή του. 

Αθήνα, 16 Μαρτίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 


ΕΞΩΤΕΡΙΚΩΝ 

ΣΤΑΥΡΟΣ ΔΗΜΑΣ 


ΕΘΝΙΚΗΣ 

ΑΜΥΝΑΣ 


ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ 
ΚΑΙ ΝΑΥΤΙΛΙΑΣ 


ΔΗΜΗΤΡΙΟΣ ΑΒΡΑΜΟΠΟΥΛΟΣ ΑΝΝΑ ΔΙΑΜΑΝΤΟΠΟΥΛΟΥ 


ΥΠΟΔΟΜΩΝ, 

ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΑΥΡΟΥΔΗΣ ΒΟΡΙΔΗΣ 


ΔΙΚΑΙΟΣΥΝΗΣ. ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 


ΠΡΟΣΤΑΣΙΑΣ ΤΟΥ ΠΟΛΙΤΗ 

ΜΙΧΑΗΛ ΧΡΥΣΟΧΟΪΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 € 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐτ) 


Ηλεκτρονική Διεύθυνση: ή1ίρ://νννννν.β1.9τ - β-πταϊΙ: ννβόπΐ3δίβΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΓ0ΔΙ1ΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


* Ο 10006016031 20008* 






















































































